बालाघाट. शहर के उत्कृष्ट विद्यालय में 5 सितम्बर को शिक्षक दिवस के अवसर पर जिला मुख्यालय व बालाघाट विकासखंड में विशेष कार्य कर चुके वरिष्ठ सेवानिवृत शिक्षक एवं प्रोफेसरो का सम्मान समारोह आयोजित किया गया। कार्यक्रम में केबीनेट मंत्री गौरीशंकर बिसेन ने शिक्षकों का शाल एवं श्रीफल भेंटकर सम्मान किया। गुरुजन सम्मान समारोह में जिला पंचायत अध्यक्ष रेखा बिसेन, कलेक्टर डीव्ही सिंह, नपा अध्यक्ष अनिल धुवारे, जिला सहकारी केंद्रीय मर्यादित बैक के अध्यक्ष राजकुमार रायजादा भी उपस्थित थे।